
23-TA-536: Noteikumu projekts (Jauns)
Kārtība, kādā izvērtē pašvaldību vispārējās izglītības iestāžu investīciju projektus valsts budžeta aizņēmuma saņemšanai
TA saskaņojamie dokumenti
Noteikumu projekts 1.0
Anotācija (ex-ante) 1.0
MK sēdes protokollēmuma projekts 1.0
Papildu dokumenti (Investīciju projekta pieteikuma veidlapa "Informācija par investīciju projektu, kas vērsti uz ilgtspējīgas pamatizglītības un vidējās izglītības funkcijas īstenošanu, kā arī vispārējās izglītības iestāžu tīkla sakārtošanu")
Atzinuma sniedzējs
Latvijas Lielo pilsētu asociācija
Atzinums iesniegts
27.03.2023.
Atzinuma sniegšanas termiņš
27.03.2023.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Noteikumu projekts
4. Pašvaldības investīciju projektu Izglītības un zinātnes ministrijā iesniedz katru mēnesi līdz septītajam datumam, bet ne vēlāk kā līdz 2023. gada 7. augustam.
	Iebildums
Šāds pieteikšanās posms varētu būt šim gadam, tomēr būtu jānosaka nākamais pieteikšanās posms nākamajā gadā, jo pastāv objektīvs risks  nepaspēt veikt iepirkumu procedūras līdz 2023.gada 7.augustam.
Piedāvātā redakcija
-
	Jolanta Bandeniece (LLPA) (Jānis Cunskis (LLPA) vietā)

	2.
	Noteikumu projekts
6.4. informācija par izglītojamo skaitu ar investīciju projektu modernizējamā vispārējās izglītības iestādē pēdējos trijos mācību gados, kā arī pamatota izglītojamo skaita prognoze turpmākajiem pieciem mācību gadiem;
	Iebildums
Iebilstam 6.4. punkta redakcijai.
Pašvaldības šī brīža mainīgajos apstākļos nevar noprognozēt skolēnu skaitu turpmākiem pieciem gadiem. Turklāt Noteikumu projektā nav atrunāts, kādas ir sekas, ja prognozētais skolēnu  skaits netiek sasniegts.
 
Piedāvātā redakcija
-
	Jolanta Bandeniece (LLPA) (Jānis Cunskis (LLPA) vietā)

	3.
	Noteikumu projekts
7. Izglītojamo skaitam ar investīciju projektu modernizējamajā vispārējās izglītības iestādē ir jāatbilst šādām prasībām:
	Iebildums
27.12.2022. MK noteikumos Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas” ir noteiktas minimālās platība viena izglītojamā vietai.
Ņemot vērā, ka daudzas no izglītības iestādēm ir celtas 60.-70.jos gados vai pat senāk, dažās izglītības iestāžu ēkās nav iespējams nodrošināt MK noteikumos Nr.610 noteiktās normas atbilstoši Noteikumu projektā noteiktajam minimālo skolēnu skaitam. Līdz ar to šīm izglītības iestādēm, atbilstoši Noteikumu projektā noteiktajam skolēnu skaita obligātajam piepildījumam, līdz ar to netiek nodrošināta vienlīdzīga attieksme pret visām izglītības iestādēm pieteiktiem aizņēmuma saņemšanai.
Iebilstam pret Noteikumu projektā piedāvāto minimālo skolēnu skaita apjomu klašu grupās un rosinām tās pārskatīt un salāgot ar MK noteikumos Nr.610 noteiktajām normām.
 
Piedāvātā redakcija
-
	Jolanta Bandeniece (LLPA) (Jānis Cunskis (LLPA) vietā)

	4.
	Noteikumu projekts
7. Izglītojamo skaitam ar investīciju projektu modernizējamajā vispārējās izglītības iestādē ir jāatbilst šādām prasībām:
	Priekšlikums
Nepieciešams precizēt, vai šajā punktā izglītojamo skaits ir jāskatās izglītības posmā (atsevišķi pamatskolas posms, vidusskolas posms) vai vidusskolā kopumā.
 
Piedāvātā redakcija
-
	Jolanta Bandeniece (LLPA) (Jānis Cunskis (LLPA) vietā)

	5.
	Noteikumu projekts
7.2.1. valstspilsētā - 585;
	Priekšlikums
Lūdzam izteikt 7.2.1. apakšpunktu šādā redakcijā:
7.2.1. valstspilsētā – 585 vai  pamatizglītības iestāde sasniegs savu maksimālo ietilpību piecu gadu periodā pēc projekta īstenošanas;
 
Piedāvātā redakcija
7.2.1. valstspilsētā – 585 vai  pamatizglītības iestāde sasniegs savu maksimālo ietilpību piecu gadu periodā pēc projekta īstenošanas;
	Jolanta Bandeniece (LLPA) (Jānis Cunskis (LLPA) vietā)

	6.
	Noteikumu projekts
8.3. ir iesniegts pašvaldības domes lēmums, kas apliecina, ka līdz 2023. gada 31. decembrim tiks pieņemti lēmumi par pašvaldības vispārējās izglītības iestāžu reorganizāciju vai likvidāciju, nodrošinot ar investīciju projektu modernizējamās vispārējās izglītības iestādes izglītojamo skaita (šo noteikumu 7.1. - 7.6. apakšpunktā minētajos gadījumos) vai speciālās izglītības iestāžu skaita (šo noteikumu 7.7. apakšpunktā minētajā gadījumā) atbilstību līdz 2025. gada 1.septembrim.
	Priekšlikums
Pašvaldības nevar pieņemt lēmumus par vispārējās izglītības iestāžu reorganizāciju, ņemot vērā, ka nav skaidrības valsts politikas attiecībā uz skolu tīkla sakārtošanu.
Rosinām izslēgt 8.3. punktu no MK noteikumu projekta.
Piedāvātā redakcija
-
	Jolanta Bandeniece (LLPA) (Jānis Cunskis (LLPA) vietā)

	7.
	Noteikumu projekts
8.3. ir iesniegts pašvaldības domes lēmums, kas apliecina, ka līdz 2023. gada 31. decembrim tiks pieņemti lēmumi par pašvaldības vispārējās izglītības iestāžu reorganizāciju vai likvidāciju, nodrošinot ar investīciju projektu modernizējamās vispārējās izglītības iestādes izglītojamo skaita (šo noteikumu 7.1. - 7.6. apakšpunktā minētajos gadījumos) vai speciālās izglītības iestāžu skaita (šo noteikumu 7.7. apakšpunktā minētajā gadījumā) atbilstību līdz 2025. gada 1.septembrim.
	Priekšlikums
Nav saprotams, vai MK noteikumu projekts attiecas uz tām izglītības iestādēm, kas jau ir reorganizētas (piemēram 2022.gadā).
 
Piedāvātā redakcija
-
	Jolanta Bandeniece (LLPA) (Jānis Cunskis (LLPA) vietā)



